Surah Al-Qari'ah

Surat Al Qori'ah (basa Arab:القارعة) nyaéta surat ka-101 dina Al Qur'an. Surat ieu diwangun ku 11 ayat, kaasup golongan surat-surat Makkiyah, diturunkeun sanggeus surat Quraisy. Ngaran Al Qoriah dicokot tina kecap Al qori'ah anu aya dina ayat kahiji, nu hartina nu ngageumpeurkeun, saterusna kecap ieu dipaké pikeun ngaran poé kiamat.

Poko eusi surah ieu téh kajadian-kajadian dina poé kiamat, nyaéta manusa paburisat, gunung mawur baritu, amal gawéna manusa ditimbang sarta dibales. 

 Eusi jeung Tarjamah 

 Ayat ka Tulisan Arab Tarjamah basa Sunda 1. ٱلۡقَارِعَةُ  Nu ngageumpeurkeun (poé kiamat). 2.  مَا ٱلۡقَارِعَةُ  Naon ari nu ngageumpeurkeun (poé kiamat) téh? 3.  وَمَآ أَدۡرَٮٰكَ مَا ٱلۡقَارِعَةُ Jeung naha manéh nyaho, naon ari nu ngageumpeurkeun téh? 4.  يَوۡمَ يَكُونُ ٱلنَّاسُ ڪَٱلۡفَرَاشِ ٱلۡمَبۡثُوثِ  Nyaéta poéan manusa jadi paburisat cara kukupu. 5.  وَتَكُونُ ٱلۡجِبَالُ ڪَٱلۡعِهۡنِ ٱلۡمَنفُوشِ Jeung gunung-gunung lir ibarat bulu nu mawur. 6.  فَأَمَّا مَن ثَقُلَتۡ مَوَٲزِينُهُ ۥ Nya sing saha anu beurat timbangan (kahadéanana). 7.  فَهُوَ فِى عِيشَةٍ۬ رَّاضِيَةٍ۬  Manéhna bakal hirup dina karidoan. 8.  وَأَمَّا مَنۡ خَفَّتۡ مَوَٲزِينُهُ ۥ  Jeung ari anu hampang timbangan (kahadéanana). 9.  فَأُمُّهُ ۥ هَاوِيَةٌ۬ Tinangtu pangbalikanana téh jungkrang anu jero (hawiah). 10.  وَمَآ أَدۡرَٮٰكَ مَا هِيَهۡ  Jeung naha manéh nyaho naon ari hawiah téh? 11. نَارٌ حَامِيَةُۢ (Éta téh) seuneu anu kacida panas.

 Tumbu kaluar 
 Al-Qaria at Sacred Texts
 Al-Qaria at Altafsir.com

 Rujukan 
 Al-Amin Al-Quran Tarjamah Sunda ku K.H. Qamaruddin Shaleh, C.V. Penerbit  Diponegoro, Bandung, 2003.
 Al Quran dan Terjemahnya, Departemen agama, C.V. Toha Putra, Semarang, 1971

Kategori:Surah dina Al-Qur'an